jkorsvik/nowiki_second_scrape_merged huggingface dataset:
Kjell Pihlstrøm

Kjell Pihlstrøm (født 1948) er norsk journalist og forfatter. Han var NRKs korrespondent i Stockholm i to perioder (1994–1997) og (1999–2006). Tidligere har han vært programsjef for NRK P2 i Trondheim og redaktør i Dagsnytt. Pihlstrøm har også vært leder for NRK-Radiosporten. I 2006 ble han distriktsredaktør for NRK Sørlandet. Kjell Pihlstrøm er for tiden prosjektsjef i NRK med oppdrag å utrede grunnlovsjubileet i 2014. Kjell Pihlstrøm har hovedfag historie fra Universitetet i Oslo (UiO) 1975.


== Bibliografi ==
Borgfred og samling i krise?: Spørsmålet om samlingsregjering, partipolitiske motsetninger og samarbeidstendenser 1938-40 (1975)
med Jan Ditlev Hansen: Stormen om Stilla (1981, Egil Trohaug forlag, ISBN 9788290303377)
med Harald Queseth: "Jeg så det hende": Øyenvitner til norsk historie 1900-45 (1989)


== Referanser ==
Kalle Orstad

Karl Stanley «Kalle» Orstad (født 3. august 1919 i Stavanger, død 4. juni 1995 var en norsk kunstmaler.  
Orstad fikk sin første malerutdanning ved Thoralf Gjesdals malerskole i Stavanger.  Han var elev ved Statens kunstakademi i 1945–1948.  I 1949 var han elev av Jean Heiberg og Aage Storstein. Orstad malte for det meste landskapsbilder, med motiv fra Jæren og hjemfylket Rogaland.  
Festsalen i Bakkebø hjem og arbeidsskole for psykisk utviklingshemmede ble i 1947 utsmykket av Orstad, sammen med Harald Stokkeland fra Ogna, Bjørn Berring Hansen fra Bergen og Kurt Gudbrandsen fra Stavanger. Orstad malte fem felt med motiv fra arbeidslivet. Eigersund kommune hadde først vedtatt å rive bygningen, men omgjorde vedtaket i 2011.   
Da Landsforeningen for norske malere (LNM) ble dannet 15. mai 1968 var Kalle Orstad en av fem medlemmer i styret som ble opprettet.  De andre fire var Halvdan Ljøsne, Knut Rose, Niclas Gulbrandsen og Tor Refsum.
Sangeren Maria Mena er hans barnebarn.


== Kollektivutstillinger ==
1991 Hå gamle prestegård.  Malervenner.
2007 Haugesund Billedgalleri.  Sommerutstilling.  Utvalg fra samlingen.
2013 Haugesund Billedgalleri. Kunstnere fra Rogaland og Hordaland.


== Referanser ==


== Litteratur ==
Hild Sørby (billedkunst) (1987).  Edgar Hovland og Hans Eyvind Næss, red. Fra Vistehola til Ekofisk.  Rogaland gjennom tidene. 2. Stavanger: Universitetsforlaget. ISBN 82-00-07844-2. Alf Aadnøy, red. (1979). Bygd og by i Norge - Rogaland. Oslo: Gyldendal Norsk Forlag. ISBN 82-05--10968-0. 
Avisutklipp 15. april 1979. Karmøy har hva Jæren mangler - lyngheier.  Tre kunstnere henter inspirasjon fra gamle Skudesneshavn og Karmøynaturen. Besøkt 15. januar 2012.


== Eksterne lenker ==
Landsforeningen for norske malere.  LNMs historie.  Besøkt 14. januar 2011.
Bergens Arbeiderblad 23. mars 1948.  Fra Fortellinger fra utviklingshemmedes historie.  Hvor syke sinn leges.  Besøkt 14. januar 2012.
Aftenbladet.no  4. oktober 2011 Arkivert 6. november 2011 hos Wayback Machine..  Kunstskatt er reddet.   Om utsmykningen av Bakkebø.  Besøkt 14. januar 2012.
Store norske leksikon:  Kalle Orstad.  Besøkt 15. januar 2012.
Xanthiini

Xanthiini er en gruppe av sommerfugler som tilhører underfamilien Hadeninae i den store gruppen nattfly (Noctuidae). De er stort sett middelsstore, gule, gulbrune eller rødbrune nattfly.


== Utseende ==
Xanthiini har en kort, bred og kraftig kropp. Forvingene er forholdsvis lange og smale, og ytterkanten er ofte bølgete. Slekten gulfly (Xanthia) er lyst gule med svarte, brune eller fiolette tegninger. Bakvingene er hvite. Slekten høstfly (Agrochola) er rødlige eller grå, med noe tilspissede forvinger. Slekten flatfly (Conistra) har en litt flat kroppsform, forvingenes ytterkant er krummet, og de er gulbrune på farge.


== Levevis ==
Alle artene flyr om natten, og de fleste kommer gjerne til lys.


== Systematisk inndeling / norske arter ==

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien Noctuoidea
Familien nattfly, Noctuidae
Underfamilien Hadeninae
Stammen Xanthiini
Slekten gulfly, Xanthia Ochsenheimer, 1816
Fiolettbåndet gulfly, Xanthia togata (Esper, 1788)
Bredbåndet gulfly, Xanthia aurago (Denis & Schiffermüller, 1775)
Blekt gulfly, Xanthia icteritia (Hufnagel, 1766)
Almegulfly, Xanthia gilvago (Denis & Schiffermüller, 1775)
Lindegulfly, Xanthia citrago (Linnaeus, 1758)
Slekten høstfly, Agrochola Hübner, 1821
Bølgelinjet høstfly, Agrochola circellaris (Hufnagel, 1766)
Brungrått høstfly, Agrochola lota (Clerck, 1759)
Rettlinjet høstfly, Agrochola macilenta (Hübner, 1809)
Glanshøstfly, Agrochola nitida (Denis & Schiffermüller, 1775)
Rødt høstfly, Agrochola helvola (Linnaeus, 1758)
Blågrått høstfly, Agrochola litura (Linnaeus, 1758)
Slekten Omphaloscelis Hampson, 1906
Hvitvinget høstfly, Omphaloscelis lunosa (Haworth, 1809)
Slekten Eupsilia Hübner, 1821
Bølgefly, Eupsilia transversa (Hufnagel, 1766)
Slekten flatfly, Conistra Hübner, 1821
Variabelt flatfly, Conistra vaccinii (Linnaeus, 1761)
Flekkflatfly, Conistra rubiginosa (Scopoli, 1763)
Gult flatfly, Conistra rubiginea (Denis & Schiffermüller, 1775)
rødlig flatfly, Conistra erythrocephala (Denis & Schiffermüller, 1775)


== Kilder ==
Norges sommerfugler – Nattfly [1]
Aarvik, L., Beggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [2]


== Eksterne lenker ==
Artikkelen har ingen egenskaper for arter i Wikidata
FileMaker Pro

FileMaker Pro er et databaseverktøy for å bygge egne databaseløsninger. FileMaker Pro gjør det mulig å bygge profesjonelle løsninger på en brøkdel av tiden mot for andre verktøy, bl.a. fordi FileMaker Pro kommuniserer med alle SQL-databaser men beholder den intuitive måten å bygge løsninger på.
FileMaker Pro fungerer på både Macintosh- og Windows-maskiner, og man kan dele databaseløsninger samtidig på disse plattformer.
FileMaker Pro utgis av FileMaker Inc, USA som er et heleid datterselskap av Apple.


== Eksterne lenker ==
(en) Offisielt nettsted
Aasta Bjørgum Argento

Aasta Bjørgum Argento (født 22. mai 1876 i Hegra, død 6. juli 1966 i Trondheim) var en sykepleieutdannet kinamisjonær tilknyttet Det norsk-lutherske Kinamissionsforbund. 
Hun var datter av lærer, klokker, gårdbruker og ordfører Olav Torsteinsen Bjørgum og hustru Anna Pedersdatter Fornes på gården Breidablikk i Hegra. Foreldrene var ledere i lokale misjonslag.Hun kom til Kina i sammen med sin søster Sigrid Bjørgum i 1899. Hun gikk over til China Inland Mission (CIM) i 1905, da hun giftet seg med den italienske CIM-misjonæren Alphonso Argento. Hun kom hjem til Norge 1911, og deltok siden i Kinamissionsforbundets barne- og kvinnearbeid.Argento var også en sentral person i orkesteret til Betania Trondheim på 1920- og 1930-tallet. Hun hadde to sønner – musikeren Alf Nicholas Bjørgum-Argento (1906–2000) og lektoren Olav Setimio Bjørgum (1907–1981).


== Referanser ==
Frenzy

Frenzy er en britisk thriller fra 1972 regissert av Alfred Hitchcock. Filmen handler om en kvinnemorder som herjer i London. En uskyldig mann blir misstenkt, men han klarer å holde seg på frifot. Morderen vet vet hvem han er og forsøker å utnytte dette. Hovedrollene spilles av Jon Finch, Barry Foster og Alec McCowen. Filmen er basert på Arthur La Berns roman Goodbye Piccadilly, Farewell Leicester Square (1966).


== Handling ==
London har fått en ny «Jack the Ripper»: en rekke kvinner er funnet drept, og alle er kvalt med slips. Richard Blaney mistenkes når hans forhenværende kone blir funnet kvalt etter at de nylig har hatt en krangel. Han mangler alibi, men klarer likevel å holde seg på frifot. I mellomtiden fortsetter drapene, og den virkelige morderen får anledning til å plante beviser på Blaney.


== Om filmen ==
Frenzy innbrakte $12,6 millioner i USA.Produksjonskostnadene var på $2 millioner.Den ble godt mottatt av anmelderne, noe som gjenspeiles i at den har fått 87 % på Rotten Tomatoes. Den amerikanske filmanmelderen Roger Ebert gav den toppkarakter, mens Leonard Maltin gav den 3,5 av 4 stjerner.


== I rollene ==
(utvalg)

Jon Finch ....  Richard Ian Blaney
Alec McCowen ....  Sjefsinspektør Oxford
Barry Foster ....  Robert Rusk
Anna Massey ....  Barbara Jane ('Babs') Milligan (Richards kjæreste)
Barbara Leigh-Hunt ....  Brenda Margaret Blaney (Richards eks-kone)
Bernard Cribbins ....  Pup-eier Felix Forsythe
Vivien Merchant ....  Fru Oxford
Michael Bates ....  Sergeant Spearman
Jean Marsh ....  Monica Barling
Billie Whitelaw ....  Hetty Porter
Clive Swift ... Johnny Porter


== Referanser ==


== Eksterne lenker ==
(en) Frenzy på Internet Movie Database 
(no) Frenzy hos Filmfront 
(no) Frenzy på NRK TV 
(sv) Frenzy i Svensk Filmdatabas 
(da) Frenzy i Danmark Nationale Filminstitut 
(fr) Frenzy på Allociné 
(nl) Frenzy på MovieMeter 
(en) Frenzy på AllMovie 
(en) Frenzy på Turner Classic Movies 
(en) Frenzy på Rotten Tomatoes
Xylenini

Xylenini er en gruppe av sommerfugler som hører til underfamilien Hadeninae i den store familien nattfly (Noctuidae). De er stort sett gråspraglete, middels store til ganske store nattfly.


== Utseende ==
Artene i denne gruppen har forholdsvis lange og smale forvinger med jevn ytterkant. Grunnfargen er som oftest gråaktig, bare noen få arter, for eksempel grønt eikefly (Dichonia aprilina) kan karakteriseres som fargerike.


== Levevis ==
Xylenini flyr om natten, og de fleste artene kommer gjerne til lys.


== Systematisk inndeling / norske arter ==

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien Noctuoidea
Familien nattfly, Noctuidae
Underfamilien Hadeninae
Stammen Xylenini
Tempelfly, Dasypolia templi (Thunberg, 1792)
Rotstrekvierfly, Brachylomia viminalis ( Fabricius, 1776)
Fjellvierfly, Hillia iris (Zetterstedt, 1839)
Grått lyngheifly, Aporophyla lutulenta (Denis & Schiffermüller, 1775)
Stort lyngheifly, Aporophyla nigra (Haworth, 1809)
Skogkappefly, Lithomoia solidaginis (Hübner, 1803)
Brunt kappefly, Lithophane socia (Hufnagel, 1766)
Gaffelkappefly, Lithophane furcifera (Hufnagel, 1766)
Porskappefly, Lithophane lamda (Fabricius, 1787)
Grått kappefly, Lithophane consocia (Borkhausen, 1792)
Svartkantkvistfly, Xylena vetusta (Hübner, 1813)
Ringkvistfly, Xylena exsoleta (Linnaeus, 1758)
Grønt eikefly, Dichonia aprilina (Linnaeus, 1758)
Grått eikefly, Dryobotodes eremita (Fabricius, 1775)
Chifly, Antitype chi (Linnaeus, 1758)
Pudderfly, Ammoconia caecimacula (Denis & Schiffermüller, 1775)
Fagerlærfly, Polymixis polymita (Linnaeus, 1761)
Flekkfly, Crypsedra gemmea (Treitschke, 1825)
Høstlærfly, Blepharita satura (Denis & Schiffermüller, 1775)
Brunt lærfly, Mniotype adusta (Esper, 1790)


== Kilder ==
Norges sommerfugler – Nattfly [1]
Aarvik, L., Beggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Nordk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [2]


== Eksterne lenker ==
(sv) Xylenini hos Dyntaxa 
(en) Xylenini hos Fauna Europaea 
(en) Xylenini hos ITIS 
(en) Kategori:Xylenini – bilder, video eller lyd på Wikimedia Commons 
Xylenini – detaljert informasjon på Wikispecies
Grålum

Grålum er en bydel i Sarpsborg kommune i Østfold. Bydelen ligger 3 kilometer nordvest for Sarpsborg sentrum, midt på Tunøya. 


== Næringsliv ==
Grålum har 2 000 arbeidsplasser, med Østfold politidistrikt, Skatt Øst, If Skadeforsikring, Caverion, Peab, Fortum, PwC og Infotjenester blant de største kontorarbeidsplassene.
Hotellkjeden Quality har et av sine største hoteller på Grålum, med kapasitet til å avholde landsmøter og store konferanser med opptil flere tusen deltakere. På kulturarrangementer kan det største konsertlokalet huse over 1 100 tilskuere. I hotellet ligger også aktivitetssenteret Superland, med treningssenter, klatrevegg, minigolf og et badeland med 25 meters treningsbasseng, sklier, strømkanal og voksenavdeling med dampbadstue, kaldkulp, treningssenter og spa. Tvers overfor hotellet ligger Inspiria science center med over 70 interaktive utstillinger innen miljø, helse, energi og verdensrom. Mellom Quality og Inspiria er det en aktivitetspark med over 500 meter sykkelbaner med lyskryss, rundkjøringer, gangfelt og kuperte partier. 
Grålum har også tre dagligvarebutikker, bensinstasjon, bibliotek, helsetjenester, hotellrestaurant, kafeer, sushiutsalg, pizzarestaurant, gatekjøkken, barneskole og nybygd ungdomsskole og idrettshall.


== Geografi ==
Grålum omkranses av natur på alle kanter:

Landbruksområdene Greåkerdalen i vest og Alvimdalen i øst
Kalnesskogen, Vestvannet og Tunevannet i nord
Skogområdene Langemyr og Knattås i sørGrålum sentrum går i vest over i boligområdet Bjørnstad og i syd over i Grålumåsen og Kalleren. Disse fire grunnkretsene har 2 300 innbyggere, og utgjør opptaksområdet til Grålum skole. Hele området er en del av kommunedel Yven, med totalt 5 700 innbyggere. 


== Samferdsel ==
Grålum er det største veiknutepunktet mellom Oslo og Göteborg, og mellom indre og ytre Østfold, fordi hovedveiene E6 og fylkesvei 114 og 118 møtes der.
Nærmeste jernbanestasjoner er Sarpsborg (4 km), Fredrikstad (14 km) og Råde (15 km). 
Busser til Praha, Berlin, København og Oslo stopper på Grålum.


== Idrett ==
På Grålum ligger hjemmebanen til Tune Idrettslag, som spiller i 6. divisjon, med de tidligere eliteseriestjernene Raymond Kvisvik og Lars Kristian Eriksen som sine mest kjente spillere.


== Kjente personer fra Grålum ==
Sverre Leiro, leder av NorgesGruppen fra 1994 til 2016
Tommy Korneliussen, leder av NorgesGruppen fra 1994 til 2016
Jens Arne Svartedal, verdensmester i langrenn, er oppvokst på Grålum


== Referanser ==
Stratford (Connecticut)

Stratford er en by i Fairfield County i Connecticut i USA, med 50 300 innbyggere (2004). William Samuel Johnson, (1727–1819), politiker og en av USAs «Founding Fathers», kom fra og døde i Stratford.
Elea

Elea kan sikte til:

Elaia, by i antikkens Hellas
Elea (kvinnenavn), kortform av Eleanor.
Mannebot

Mannebot er en historisk straffeform i Norden. Mannebøter var bøter man måtte betale til den fornærmede eller fornærmedes slektninger dersom man hadde begått en forbrytelse.Den har vært kjent siden 1100-tallet, men er trolig av mye eldre opprinnelse. På den tiden var det et strengt hierarkisk system for straffebøter. For en mindre forseelse av samme art og karakter kunne en bot arte seg slik:
Konge = 48 mark
Jarl = 24 mark
Biskop = 12-24 mark (avhengig av den status embetet hadde)
Lendmann = 12 mark
Baron = 12 mark
Staller = 6-24 mark (avhengig av sosial posisjon)
Herse = 6-24 mark (avhengig av sosial posisjon og lokale inntekter)
Hauld = 6 mark
Bonde = 3 mark
Leilending = 2 mark
Årbåren = 2 mark
Reksthegn = 1,5 mark
Løsingssønn = 1 mark
Løsing = 3/4 mark
Trell = rettighetsløs (kunne altså ikke kjøpe seg fri med en bot, men måtte tåle (fysisk) straff)Det er viktig å være klar over at utmyntet mark ikke eksisterte på denne tiden. Angivelsene ovenfor ble derfor gitt i såkalt tellet mark. På 1100-tallet utgjorde 1 tellet mark 240 penninger, eller tilsvarende 1/2 mark brent eller veid. Verdien per tellet mark utgjorde derfor ca. 107,16 gram sølv. Senere (på 1300-tallet) tok man også i bruk såkalt forgylt mark. Denne tilsvarte 1/3 brent mark, senere også 192 penning. Det er imidlertid ikke kjent om bøtesystemet ovenfor ble endret i samsvar med endringene av markens verdi.


== Referanser ==
Løsing

Løsing eller løysing (av norr. los = (opp)løsing; i sammenheng med løs) var i vikingtiden og middelalderen betegnelse på en frigitt trell.Som løsing hadde man rett til å tåle mannebot for noen typer forseelser, i stedet for fysisk straff. For en mindre forseelse var manneboten 3/4 mark eller tilsvarende 80,37 gram sølv på 1100-tallet.


== Referanser ==
Løsingssønn

Løsingssønn eller løysingssønn var sønn av en frigitt trell (løysing); altså første generasjon fri mann.Som løsingssønn hadde man rett til å tåle mannebot for noen typer forseelser, i stedet for fysisk straff. For en mindre forseelse var manneboten 1 mark eller tilsvarende 107,16 gram sølv på 1100-tallet.


== Referanser ==
Reksthegn

Reksthegn var en fri mann tredje generasjon. Som reksthegn hadde man rett til å tåle mannebot for noen typer forseelser, i stedet for fysisk straff. For en mindre forseelse var manneboten 1,5 mark eller tilsvarende 160,74 gram sølv på 1100-tallet.
Den internasjonale føderasjonen av filmarkiv

Den internasjonale føderasjonen av filmarkiv (FIAF) (eng. The International Federation of Film Archives, fr. Fédération Internationale des Archives du Film) er en sammenslutning av filmarkiver over hele verden.
Organisasjonen ble stiftet i 1938 i Paris, for å bringe sammen virksomheter fra hele verden som jobber med å bevare film som audiovisuell kulturarv og historisk dokumentasjon. Fra en sped start med fire medlemmer har organisasjonen i dag over 150 medlemmer i 78 land.


== Norge ==
I Norge er Norsk filminstitutt og Nasjonalbiblioteket medlemmer i FIAF.


== Eksterne lenker ==
(fr) Offisielt nettsted 
(en) International Federation of Film Archives – kategori av bilder, video eller lyd på Commons
Årbåren

Årbåren var en fri mann fjerde generasjon eller mer. Som årbåren hadde man rett til å tåle mannebot for noen typer forseelser, i stedet for fysisk straff. For en mindre forseelse var manneboten 2 mark eller tilsvarende 214,32 gram sølv på 1100-tallet.


== Referanser ==


== Eksterne lenker ==
Store Norske Leksikon - årboren mann
Brent Spiner

Brent Jay Spiner (født 2. februar 1949 i Houston i Texas) er en amerikansk skuespiller som er mest kjent for sin rolle som androiden Data i TV– og filmserien Star Trek: The Next Generation. Han hadde dessuten rollen som Datas forfader i sesong 4 av serien Star Trek: Enterprise. Spiner hadde også en liten rolle som hippieforsker i Area 51 i katastrofefilmen Independence Day.
En mindre kjent side ved Spiner er hans musikalske talent. Et eksempel på dette er albumet Ol' Yellow Eyes is Back, hvor tittelen er en parodi på Frank Sinatras kallenavn Blue Eyes og sikter til Spiners rollefigur Lt. Data, som har gule øyne. I senere tid har han også deltatt i andre sammenhenger, deriblant science fiction-serien Threshold. Han har også vært med i en episode av TV–serien Venner for livet.
Spiner bor i Los Angeles sammen med skuespilleren Loree McBride, men det er usikkert om de er gifte eller om de bare er samboere. De fikk forøvrig en sønn med navn Jackson Spiner i 2002.


== Priser og nominasjoner ==
Saturn Award (Academy of Science Fiction, Fantasy & Horror Films, USA)

1997 – Vinner – Best Supporting Actor – Star Trek: First Contact
1997 – Nominert – Best Supporting Actor – Independence DaySatellite Awards

2000 – Nominert – Best Performance by an Actor in a Miniseries or a Motion Picture Made for Television – Introducing Dorothy Dandridge


== Filmografi i utvalg ==
Skuespiller

2007: Superhero Movie, film
2005–2006: Threshold (TV–serie)
2004–2005: Star Trek: Enterprise (TV–serie)
2004: Venner for livet, episoden The One with Princess Consuela (gjesterolle i TV–serie)
2004: The Aviator (i rollen som Robert E. Gross)
2002: Star Trek: Nemesis, film
2000: Dude, Where's My Car? (cameoopptreden)
1998: Star Trek: Insurrection, film
1996: Star Trek: First Contact, film
1996: Independence Day, film
1994: Star Trek: Generations, film
1987–1994: Star Trek: The Next Generation (TV-serie)Manusforfatter

2002: Star Trek: Nemesis


== Referanser ==


== Eksterne lenker ==
(en) Offisielt nettsted 
(en) Brent Spiner – kategori av bilder, video eller lyd på Commons 
(en) Brent Spiner – galleri av bilder, video eller lyd på Commons 
(en) Brent Spiner på Internet Movie Database 
(sv) Brent Spiner i Svensk Filmdatabas 
(da) Brent Spiner på Filmdatabasen 
(da) Brent Spiner på Scope 
(fr) Brent Spiner på Allociné 
(en) Brent Spiner på AllMovie 
(en) Brent Spiner hos Turner Classic Movies 
(en) Brent Spiner hos Rotten Tomatoes 
(en) Brent Spiner hos The Movie Database 
(en) Brent Spiner hos Internet Broadway Database 
Star Trek.com biography
(en) Brent Spiner hos TV.com
Hauld

Hauld (norrønt hauldr, hǫldr) var den som stod høyest i høymiddelalderens bondesamfunn. I østnorske lovtekster fra 1100-tallet betyr ordet «fri mann» eller «bonde» i sin alminnelighet. Men på Vestlandet og nordpå var haulden en odelsbonde. I landslovenes tid utgjorde hauldene en høyere, neppe særlig tallrik gruppe av odelsbønder.Landsloven gjorde skillet mellom «hauld» og «bonde» gjeldende for hele landet, og tyder på at ordningen med leilendinger var blitt vanlig, også østpå. En «bonde» var nå en som stod mellom haulden og løysingen.Over haulden rangerte i høymiddelalderen bare menn med de høyeste verdigheter i hird og kirke: lendmann, jarl, hertug, abbed, biskop og erkebiskop. Mellom hauld og trelleætlinger stod i Gulatingsloven og Frostatingsloven fullfrie menn uten odelsbondestatus, slik som leilendinger. Gulatingsloven kaller dem «bønder» med halv hauldsrett, trolig den gruppen Frostatingsloven kaller «årbårne menn» med 2/3 hauldsrett. En «årbåren mann» hadde 4 generasjoner med frimenn bak seg. Frostatingsloven omtaler «rekstegn» med halv hauldsrett, et omdiskutert begrep, kanskje mindre bofaste menn.Holderness i East Riding of Yorkshire har trolig navn etter en hauld som var bosatt der.Høyere status som fri mann fikk man bare dersom man var herse eller ble adlet. Som hauld hadde man på 1100-tallet rett til å tåle mannebot for noen typer forseelser, i stedet for fysisk straff. For en mindre forseelse var manneboten 6 mark eller tilsvarende 643,14 gram sølv på 1100-tallet.


== Referanser ==
Sportsklubben Jarl

Sportsklubben Jarl (stiftet 29. oktober 1918) er en fotballklubb fra Hillevåg i Stavanger. A-laget spiller i 5. divisjon og spiller sine hjemmekamper på Jarlabanen som ble tatt i bruk i 1936.


== Historikk ==
Klubben vant 5. divisjon i 2007. Klubben kvalifiserte seg for 4. divisjon ved å slå Orre 5–3 sammenlagt. Jarl rykket i 2016 ned til 5. divisjon. Nedenfor er ferdigspilt tabell for 2019.


== Eksterne lenker ==
(no) Offisielt nettsted
Massakren ved Jokela skole

Massakren ved Jokela skole var en skolemassakre på skolen Jokela videregående skole (Jokelan koulukeskus) i Tusby i Finland 7. november 2007. 
Åtte personer ble drept og flere skadet. Skolens kvinnelige rektor var blant de døde. Ytterligere tre skal ha fått skader av skuddløsningen og et ukjent antall av knust glass. 
Gjerningsmannen var den 18 år gamle eleven Pekka-Eric Auvinen, som skjøt mot elever og lærere med en halvautomatisk pistol av typen SIG Mosquito i kaliber .22, og til slutt skjøt seg selv. Han ble innlagt på sykehus med kritiske skader og døde senere på kvelden.Han lastet opp en video av seg selv på YouTube før massakren. Under brukernavnene «sturmgeist89» og «naturalselector89», som ble sperret kort tid etter hendelsen, skrev han at han trodde på naturlig utvalg, samt at menneskeheten var verdiløs. Han hadde lagt ut flere videoklipp av seg selv i ferd med å øve seg i å skyte med pistol. Han skal ha vært en einstøing som så opp til Josef Stalin og Adolf Hitler, og ønsket å bosette seg i Nord-Korea.I Finland er det å eie våpen ganske utbredt.I en etasje i skolen fant man brennbar væske. Derfor spekuleres det i om Auvinen hadde tenkt å sette fyr på skolen før han skulle ta sitt eget liv.Under ransakingen av boligen til gjerningsmannen fant politiet ut at han hadde fortalt om at han hadde tenkt å begå selvmord. 
En skyteepisode fant også sted på en skole i Raumo i Finland i 1989, der to personer døde. 
Mindre enn ett år senere, i september 2008, inntraff en lignende massakre ved en yrkesskole i Kauhajoki.


== Referanser ==